L 2412 Jurnalul Oficial al Uniunii Europene 27.1.2012 DECIZIA DE PUNERE ÎN APLICARE A COMISIEI din 25 ianuarie 2012 de autorizare a Regatului Danemarcei să încheie acorduri cu Groenlanda și cu Insulele Feroe pentru ca transferurile de fonduri între Danemarca şi fiecare dintre aceste teritorii să fie considerate transferuri de fonduri în interiorul Danemarcei, în conformitate cu Regulamentul (CE) nr. 1781/2006 al Parlamentului European și al Consiliului [notificată cu numărul C(2012) 141] (Numai textul în limba daneză este autentic) (2012/43/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr.1781/2006 al Parla- mentului European şi al Consiliului din 15 noiembrie 2006 cu privire la informațiile privind plătitorul care însoțesc trans- ferurile de fonduri (!), în special articolul 17, având în vedere cererea Regatului Danemarcei, întrucât: (1) (5) În aprilie 2011, Danemarca a finalizat demersurile inițiate în decembrie 2006 în vederea obţinerii unei derogări în temeiul articolului 17 alineatul (1) din Regulamentul (CE) nr.1781/2006 pentru transferurile de fonduri între Danemarca şi Groenlanda și între Danemarca și Insulele Feroe. Conform articolului 17 alineatul (2) din Regulamentul (CE) nr.1781/2006, transferurile de fonduri între Danemarca şi Groenlanda și între Danemarca și Insulele Feroe au fost considerate în mod provizoriu drept trans- feruri de fonduri în interiorul Danemarcei începând din decembrie 2006. La 27 aprilie 2011, Comisia a informat statele membre că a primit informațiile pe care le consideră necesare pentru a evalua cererile depuse de Danemarca. Nici Groenlanda, nici Insulele Feroe nu fac parte din teritoriile Uniunii Europene stabilite în conformitate cu articolul 52 din Tratatul privind Uniunea Europeană (TUE) şi cu articolul 355 din Tratatul privind funcționarea Uniunii Europene (TFUE), dar fac parte din zona monetară a Danemarcei. Prin urmare, Groenlanda și Insulele Feroe respectă criteriul stabilit la articolul 17 alineatul  (1) litera (a) din Regulamentul (CE) nr. 1781/2006. Prestatorii de servicii de plată din Groenlanda și din Insulele Feroe participă direct la sistemele de plată și () JO L 345, 8.12.2006, p. 1. (6) (10) decontare din Danemarca, şi anume Kronos sau Sumclearing. Prin urmare, acești prestatori respectă criteriul stabilit la articolul 17 alineatul (1) litera (b) din Regulamentul (CE) nr. 1781/2006. Atât Groenlanda, cât și Insulele Feroe au introdus în ordinea lor juridică dispoziții echivalente celor din Regu- lamentul (CE) nr. 1781/2006, și anume, în cazul Groen- landei, prin Legea nr. 399 din 21 aprilie 2010 privind informațiile referitoare la plătitor care însoţesc trans- ferurile de fonduri și prin Legea nr. 6 din 19 mai 2010 privind informațiile referitoare la plătitor care însoţesc transferurile de fonduri și, în cazul Insulelor Feroe, prin Legea nr. 467 din 17 iunie 2008 privind informațiile referitoare la plătitor care însoțesc transferurile de fonduri, astfel cum a fost modificată prin Legea nr. 579 din 1 iunie 2010. Groenlanda şi Insulele Feroe au adoptat dispoziții legi- slative care contribuie la instituirea unui regim eficace de combatere a spălării banilor. În Groenlanda, aceste dispoziții legislative includ în special Decretul regal nr. 1034 din 30 august 2010 privind unele măsuri de prevenire a spălării banilor şi a finanțării terorismului şi Legea nr. 5 din 19 mai 2010 privind unele măsuri de prevenire a spălării banilor şi a finanțării terorismului. În Insulele Feroe, legislația privind combaterea spălării banilor cuprinde în special Decretul regal nr. 79 din 29 ianuarie 2010 privind unele măsuri de prevenire a spălării banilor și a finanțării terorismului şi Legea nr. 56 din 9 iunie 2008 privind unele măsuri de prevenire a spălării banilor și a finanțării terorismului, astfel cum a fost modificată la 26 mai 2010. Groenlanda şi Insulele Feroe au adoptat dispoziții legi- slative corespunzătoare pentru a impune sancţiuni financiare entităților sau persoanelor care se află pe listele Naţiunilor Unite sau ale Uniunii Europene. Prin urmare, atât Groenlanda, cât și Insulele Feroe au adoptat dispoziții identice cu cele prevăzute de Regula- mentul (CE) nr.1781/2006 și impun aplicarea acestor dispoziții prestatorilor lor de servicii de plată, respectând astfel criteriul stabilit la articolul 17 alineatul (1) litera (c) din regulamentul menționat. Prin urmare, este oportun să se acorde Danemarcei derogarea solicitată.